Diari Oficial de la Generalitat Valenciana


Sumari del DOGV 4407, del 27-12-2002 (2002/14837)

ORDE de 20 de desembre de 2002, del conseller d'Obres Públiques, Urbanisme i Transports, per la qual s'actualitzen les tarifes dels servicis de transport públic de viatgers integrats en el sistema coordinat de transport d'Alacant (sistema TAM).
----------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2002/12/20/(1)/dof/vci/html**

### Dades del document

Número de DOGV
:   4407

Data del DOGV
:   27-12-2002

Secció del DOGV
:   I. DISPOSICIONS GENERALS

Número del document
:   2002/14527


Data del document
:   20-12-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Ordre

Descriptors 

:   * Ferrocarrils de la Generalitat Valenciana
    * Mutxamel
    * Sant Vicent del Raspeig
    * Sant Joan d'Alacant
    * Alacant
    * Campello, el
    * autobús
    * preu autoritzat
    * tarifa de viatgers
    * vehicle sobre raïls
    * llista de preus
    * transport urbà
    * legislació

ORDE de 20 de desembre de 2002, del conseller d'Obres Públiques, Urbanisme i Transports, per la qual s'actualitzen les tarifes dels servicis de transport públic de viatgers integrats en el sistema coordinat de transport d'Alacant (sistema TAM). [2002/M14380]
  
La competència exclusiva en matèria de transports terrestres l'itinerari de la qual discórrega íntegrament per la Comunitat Valenciana correspon a la Generalitat Valenciana.
  
Fent ús de la seua competència la Generalitat Valenciana regula la matèria de tarifes per als servicis públics regulars permanents d'ús general de viatgers. Esta activitat reguladora és exercida de conformitat amb la normativa vigent, entre la qual es troba la Llei 16/1987, de 30 de juliol, d'Ordenació dels Transports Terrestres, i el Reial Decret 1.211/1990, de 30 de setembre, que aprova el Reglament de la llei.
  
L'article 19 de la citada Llei 16/1987 establix que les tarifes del transport públic i de les seues activitats auxiliars i complementàries hauran de cobrir la totalitat dels costs reals de la dita activitat en condicions normals de productivitat i organització, a més de permetre una adequada amortització, un raonable benefici empresarial i una correcta prestació del servici o realització de l'activitat, sense deixar de retribuir, si és procedent, les prestacions complementàries. Per la seua banda, el Reglament de la Llei indica en l'article 29 que per a determinar les tarifes s'ha de tindre en compte l'estructura de costs del servici, i s'hauran de modificar les tarifes sempre que sofrisca variació substancial el conjunt dels elements que integren la referida estructura de costs.
  
Així mateix, l'article 20, de la Llei d'Ordenació dels Transports Terrestres, indica que l'administració, quan existisquen motius socials que ho justifiquen, podrà imposar a les empreses titulars de servicis regulars de viatgers obligacions de servici públic, que s'entenen per tals les que l'empresa no assumiria, o no ho faria en la mateixa mesura i condicions, si considerara exclusivament el seu interés comercial. Quan es realitze la imposició d'obligacions de servici públic, ja consistisquen estes en reduccions o bonificacions tarifàries o en la realització d'activitats econòmicament no justificades, l'administració estarà obligada a compensar a les empreses del cost de l'obligació, llevat que esta estiga imposada expressament en el títol habilitant amb el caràcter de no indemnitzable a càrrec d'aportacions econòmiques distintes de les tarifàries.
  
En l'àrea metropolitana d'Alacant la Generalitat Valenciana i l'Ajuntament d'Alacant han acordat, per mitjà d'un conveni subscrit el 31 d'octubre de 2002, la coordinació operativa de les xàrcies de transport col·lectiu en l'àmbit metropolità (sistema TAM) durant el període 2002/2004, com a continuació del sistema que en este entorn estava funcionant des de 1999. El mencionat conveni fixa el marc tarifari ?únic per a tot l'àmbit coordinat- (d'aplicació durant el seu període de vigència. Estes tarifes afecten els servicis integrats en el transport urbà d'Alacant, així com els servicis del TAM que connecten la ciutat d'Alacant amb Mutxamel, Sant Vicent del Raspeig, el Campello i Sant Joan d'Alacant, i els servicis ferroviaris prestats per Ferrocarrils de la Generalitat Valenciana en el dit àmbit territorial. En desenrotllament del dit conveni, el 31 d'octubre de 2002 la Direcció General de Transports ha subscrit un acord amb l'operador dels servicis del TAM de la seua competència, en el qual es regula el funcionament del sistema acordat.
  
Per la seua banda i de conformitat amb el conveni subscrit, l'Ajuntament d'Alacant ha tramitat per al transport urbà de la ciutat l'aplicació de les noves tarifes, que han sigut aprovades pel conseller d'Indústria, Comerç i Energia el 29 d'octubre de 2002. La Comissió de Preus ha emés, a més, amb data 20 de desembre de 2002, un informe favorable respecte de les tarifes que s'han d'aplicar als servicis interurbans.
  
En virtut dels antecedents citats, després dels informes previs oportuns, i d'acord amb l'article 35. e) de la Llei 5/1983, de 30 de desembre, del Govern Valencià, i el Decret 210/2001, de 18 de desembre, del Govern Valencià, pel qual s'aprova el Reglament Orgànic i Funcional de la Conselleria d'Obres Públiques, Urbanisme i Transports,
  
ORDENE
  
L'aplicació a partir del dia 1 de gener de 2003, i mentre no siguen modificats els preus pels procediments oportuns, als servicis interurbans de carretera inclosos en el sistema TAM, així com en els servicis prestats per Ferrocarrils de la Generalitat Valenciana en el dit àmbit, de les tarifes següents:
  
 2003 2004
  
Bitllet senzill 0,80 EUR 0,85 EUR
  
Abonament de 10 viatges (B-10) 5,00 EUR 5,00 EUR
  
Abonament de 30 viatges (B-30) 15,00 EUR 15,00 EUR
  
Disposició final primera
  
Es faculta el director general de Transports per al desenrotllament, l'aplicació i la interpretació de la present orde.
  
Disposició final segona
  
Esta orde entrarà en vigor l'1 de gener de 2003.
  
València, 20 de desembre de 2002
  
El conseller d'Obres Públiques, Urbanisme i Transports,


Còpia Permalink ELI